L'aparición regular d'a homosexualidat aintro lo debat d'as sociedatz occidentals suscita la controversia. Os debatz politicos con la enchaquia de modificar-ne de lechislacions son a ormino apasionatas mesmo si iste no ye pas o caso (como en Portuga en 2010). O voto a leis que permiten l'igualdat de totas as parellas debant o matrimonio se fizo con una chicota mayoría en Archentina (aprés quince horas de debatz acaloratos), en o Estato de Nueva York y en o de Washington en 2012. O dreito de veto se fa servir a vegatas per a presona encargata de promulgar a lei (Nueva Jersey en 2012). As negociacions con as Ilesias son corrients en os Estaus Unius con o voto d'as exempcions relichiosas ta que las Ilesias no sigan pas en a obligación d'acomodar parellas d'o mesmo sexo. En os Estaus Unius qualques estatos han modificata lur constitución ta definir o matrimonio como estando lo d'un hombre e una muller. En Francia, os debatz han dato puesto a intercambios a veces violentos (contiparación con a zoofilia u la pedofilia). L'antigo chefe de la Ilesia Catolica, Benedet XVI, alvirtió: "o matrimonio homosexual menaza lo futuro d'a humanidat".